Қашаған би Әуелұлы

Қашаған би Әуелұлы (1820, қазіргі Алматы облысы, Шелек ауданы – 1905) — Ұлы жүз Бәйдібек бабаның Албан, оның ішінде Қызылбөрік аталығынан шыққан атақты шешен, би.Жетісу – 1993 жыл, 20 мамыр

 Әңгімелер 
Жас кезінде бір құрдасы Қашағанға:

– Өзіңе атың сай келмейді-ау - дегенде Қашаған: – Тіл көзден құдай сақтасын, - деп атымды тергеп қойған болар, - деген екен. 

Қызылбөрік Мақсұт Қашағаннан:

– Елдің билігі неден бұзылады? - деп сұрайды. – Өсек пен көре алмаушылықтан, - деп жауап беріпті би. 

Орманбек батыр бірде Қашағаннан:

– Қарадан хан туа ма? - деп сұрайды. – Ешкім анадан хан болып тумайды. Хан болу адамның даналығында - деп жауап беріпті Қашаған би. 

Бірде бір атақты бай:

– Қашекем, армандамайтын адам бола ма? - дегенде: – Армандамайтын адам жоқ. Қолы жетпейтінді армандағанша, еңбегіңмен жететінді армандап, зейнетін көрген жақсы - депті. 

Орман шешен Қашаған биден:

– Қашекем, кімді пір тұтасыз? - деп сұрағанда, – Анам мен әкемді, елім мен жерімді пір - деген екен. 

Қашағанның содырлау бір құрдасы:

– Сені ел көрген дейді, сол рас па? - депті. 
– Халқым көргенді мен де көрем, - дейді Қашаған. 

Бірде Сырлыбай датқа Қашаған биде қонақта отырып:

– Дүниеде не жаман? — деп сұраған екен. Қашаған би: 
– Ынтымағы жоқ ел жаман. Бәрінен де халыққа қадірсіз болған сол жаман -  дейді Қашаған. 

Қашағанның қартайған шағында Солтанбек болыс биден:

– Еліңізге болашақта не тілер едіңіз? — дегенде би: 
– Абылайдан бірлігі болса, Райымбектей қорғаны болса, Төле бидей ғұламасы болса, бейбіт өмір тірлігі болса, құдайдан осыны тілер едім — депті.https://bilim-all.kz/article/9480-Qashagan-biҚазақтың ата заңдары: Құжаттар, деректер және зерттеулер — Алматы: Жеті жарғы, 2006. 8-том, 424 бет.

 Дереккөздер 

Санат:Қазақ би-шешендері